03/02/2012 | Administración LocalMunicipal
Vilasantar
Aprobación definitiva da Ordenanza fiscal n.º 7, reguladora do imposto sobre vehículos de tracción mecánica

O Pleno do Concello na sesión ordinaria do día 25 de novembro de 2011 procedeu á aprobación da modificación inicial da ordenanza fiscal nº 2, reguladora do Imposto sobre Vehículos de Tracción Mecánica. Mediante este edicto, transcorrido o prazo de 30 días dende a publicación do edicto de aprobación (BOP 236, do 14-12-2011), sen que se presentasen reclamacións, publícase a Ordenanza mencionada, co seu texto íntegro, segundo o establecido no artigo 17.4 do Real decreto lexislativo 2/2004, de 5 de marzo, mediante o que se aproba o texto refundido da lei reguladora das facendas locais. Artigo 1º.- De conformidade co previsto no Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais o Imposto sobre Vehículos de tracción mecánica aplicable neste Municipio serán as que establece o artigo 95.1 da citada Lei. Artigo 2º. - O pagamento do imposto acreditarase mediante recibo expedido pola recadación correspondente. Artigo 3º.- 1) No caso de primeiras adquisicións de vehículos, ou cando estes se reformen de maneira que alteren a súa clasificación aos efectos do presente Imposto, os suxeitos pasivos presentarán ante a oficina xestora correspondente en prazo de trinta días a contar da data de adquisición ou reforma, declaración por este imposto segundo modelo aprobado polo Concello ao que se acompañarán a documentación acreditativa da súa compra ou modificación, certificado das súas características técnicas do vehículo e o documento nacional de identidade e o código de identificación fiscal do suxeito pasivo.2) Pola oficina xestora practicarase a correspondente liquidación, normal ou complementaria, que será notificada individualmente aos interesados, indicando o prazo do ingreso e dos recursos procedentes. Artigo 4º.- 1) No caso de vehículos xa matriculados ou declarados aptos para a circulación, o pago das cotas anuais do imposto realizarase dentro do primeiro semestre de cada exercicio.2) No suposto regulado no apartado anterior, a recadación das correspondentes cotas realizarase mediante o sistema de padrón anual no que figurarán os vehículos suxeitos ó imposto que se encontren inscritos no correspondente Rexistro Público a nome de persoas ou entidades domiciliadas neste Termo Municipal.3) O padrón ou matrícula do imposto expoñerase ao público por prazo de quince días hábiles, para que os lexítimos interesados poidan examinalo e, no seu caso, formulas as reclamacións oportunas. A exposición ao público anunciarase no Boletín Oficial da Provincia e producirá os efectos de notificación da liquidación a cada un dos suxeitos pasivos. Establécese unha bonificación aos vehículos híbridos de tracción mecánica do 10% da cota que lle correspondería ao vehículo cos seus mesmos cabalos fiscais. Establécese unha bonificación aos vehículos de máis de vinte e cinco anos do 100% da cota que lle correspondería. Artigo 6º.- No expresamente previsto na presente Ordenanza, rexerán os preceptos contados na Subsección 4.ª, da Sección 3.ª, do Capítulo II, do título II da citada R. D. L 2/200439/1988, concordantes e complementarios da mesma, e nas demais Leis do Estado reguladoras da materia, así como nas disposicións ditadas para o seu desenrolo. As persoas ou entidades que á data de comezo da aplicación do presente imposto gocen de calquera clase de beneficio fiscal no imposto Municipal sobre Circulación de Vehículos, continuarán no disfrute dos mesmos no imposto citado en primeiro termo da data de extinción de ditos beneficios e, no caso de que os mesmos non tiveran termo de disfrute, ata o 31 de decembro de 1992, inclusive. A presente Ordenanza Fiscal, na que a redacción definitiva foi aprobada polo Pleno da Corporación en sesión celebrada o vinte e cinco de novembro de dous mil once, entrará en vigor o mesmo día da súa publicación no Boletín Oficial da Provincia e será de aplicación a partir do día un de xaneiro de dous mil trece, permanecendo en vigor ata a súa modificación ou derrogación expresa. Firmando o Alcalde e o Secretario. Vilasantar, 23 de xaneiro de 2012 O alcalde Fernando Pérez Fernández